CELEX: 32010D0749
Language: hu
Date: 2010-12-02 00:00:00
Title: 2010/749/EU: A Bizottság határozata ( 2010. december 2. ) a 2007/453/EK határozat Dél-Korea, India, Panama és Peru BSE-státusa tekintetében történő módosításáról (az értesítés a C(2010) 8352. számú dokumentummal történt)  EGT-vonatkozású szöveg

4.12.2010   
            
            
               HU
            
            
               Az Európai Unió Hivatalos Lapja
            
            
               L 318/47
            
         A BIZOTTSÁG HATÁROZATA
   (2010. december 2.)
   a 2007/453/EK határozat Dél-Korea, India, Panama és Peru BSE-státusa tekintetében történő módosításáról
   (az értesítés a C(2010) 8352. számú dokumentummal történt)
   (EGT-vonatkozású szöveg)
   (2010/749/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 5. cikke (2) bekezdésének harmadik albekezdésére,
   mivel:
   
               (1)
            
            
               A 999/2001/EK rendelet szabályokat állapít meg az állatoknál előforduló fertőző szivacsos agyvelőbántalmak (TSE-k) megelőzésére, az ellenük való védekezésre és a felszámolásukra vonatkozóan. Ezért meg kell határozni a tagállamok vagy harmadik országok, illetve azok régiói (a továbbiakban: országok és régiók) BSE-státusát a következő három kategória egyikébe történő besorolással: elhanyagolható, ellenőrzött vagy meghatározatlan BSE-kockázat.
            
         
               (2)
            
            
               A szarvasmarhafélék szivacsos agyvelőbántalma előfordulási kockázata alapján a tagállamok vagy harmadik országok, illetve ezek valamelyik régiója BSE-státusának meghatározásáról szóló, 2007. június 29-i 2007/453/EK bizottsági határozat (2) melléklete az országokat és régiókat a BSE-kockázat alapján osztályozza.
            
         
               (3)
            
            
               Az Állat-egészségügyi Világszervezet (OIE) vezető szerepet tölt be az egyes országok és régiók BSE-kockázat alapján történő osztályozásában. A 2007/453/EK határozat mellékletében foglalt lista tekintettel van az OIE által 2009 májusában a tagállamok és harmadik országok BSE-státusáról elfogadott, „A tagok BSE-státusának elismeréséről” című XXII. sz. határozatra.
            
         
               (4)
            
            
               2010 májusában az OIE „A tagok BSE-kockázati státusának elismeréséről” címmel elfogadta 18. sz. határozatát. E határozat Indiát és Perut elhanyagolható BSE-kockázatú, Dél-Koreát és Panamát pedig ellenőrzött BSE-kockázatú országnak ismeri el. A 2007/453/EK határozat mellékletében foglalt listát ezért módosítani kell, hogy e harmadik országok tekintetében megfeleljen az említett határozatnak.
            
         
               (5)
            
            
               A 2007/453/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007/453/EK határozat mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. december 2-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 147., 2001.5.31., 1. o.
   
      (2)  HL L 172., 2007.6.30., 84. o.
   
      MELLÉKLET
      
         „AZ ORSZÁGOK ÉS RÉGIÓK LISTÁJA
         
         A.   Elhanyagolható BSE-kockázatú országok vagy régiók
         
         
            Tagállamok
         
         
                     —
                  
                  
                     Finnország
                  
               
                     —
                  
                  
                     Svédország
                  
               
            EFTA-országok
         
         
                     —
                  
                  
                     Izland
                  
               
                     —
                  
                  
                     Norvégia
                  
               
            Harmadik országok
         
         
                     —
                  
                  
                     Argentína
                  
               
                     —
                  
                  
                     Ausztrália
                  
               
                     —
                  
                  
                     Chile
                  
               
                     —
                  
                  
                     India
                  
               
                     —
                  
                  
                     Új-Zéland
                  
               
                     —
                  
                  
                     Paraguay
                  
               
                     —
                  
                  
                     Peru
                  
               
                     —
                  
                  
                     Szingapúr
                  
               
                     —
                  
                  
                     Uruguay
                  
               B.   Ellenőrzött BSE-kockázatú országok vagy régiók
         
         
            Tagállamok
         
         
                     —
                  
                  
                     Belgium, Bulgária, Csehország, Dánia, Németország, Észtország, Írország, Görögország, Spanyolország, Franciaország, Olaszország, Ciprus, Lettország, Litvánia, Luxemburg, Magyarország, Málta, Hollandia, Ausztria, Lengyelország, Portugália, Románia, Szlovénia, Szlovákia, Egyesült Királyság
                  
               
            EFTA-országok
         
         
                     —
                  
                  
                     Liechtenstein
                  
               
                     —
                  
                  
                     Svájc
                  
               
            Harmadik országok
         
         
                     —
                  
                  
                     Brazília
                  
               
                     —
                  
                  
                     Kanada
                  
               
                     —
                  
                  
                     Kolumbia
                  
               
                     —
                  
                  
                     Japán
                  
               
                     —
                  
                  
                     Mexikó
                  
               
                     —
                  
                  
                     Panama
                  
               
                     —
                  
                  
                     Dél-Korea
                  
               
                     —
                  
                  
                     Tajvan
                  
               
                     —
                  
                  
                     Egyesült Államok
                  
               C.   Meghatározatlan BSE-kockázatú országok vagy régiók
         
         
                     —
                  
                  
                     Az e melléklet A. vagy B. pontjában fel nem sorolt országok vagy régiók.”